“ชวน” บรรจุญัตติ แก้ รธน. ของฝ่ายค้าน เข้าวาระประชุมสภาฯ 30 ส.ค.นี้
“ชวน” บรรจุญัตติ แก้ รธน. ของฝ่ายค้าน เข้าวาระประชุมสภาฯ 30 ส.ค.นี้ มอบวิป 2 ฝ่ายหารือเปิดอภิปรายไม่ลงมติ เรื่องปัญหาเศรษฐกิจ สังคม และการเมือง
“ชวน” บรรจุญัตติ แก้ รธน. ของฝ่ายค้าน เข้าวาระประชุมสภาฯ 30 ส.ค.นี้ มอบวิป 2 ฝ่ายหารือเปิดอภิปรายไม่ลงมติ เรื่องปัญหาเศรษฐกิจ สังคม และการเมือง
24 ส.ค. 2563

ผู้สื่อข่าวรายงานว่า วันนี้ (24 ส.ค.63) ที่รัฐสภา นายชวน หลีกภัย ประธานสภาผู้แทนราษฎร เปิดเผยว่า ญัตติของ 5 พรรคฝ่ายค้านที่ร่วมกันเสนอแก้ไขรัฐธรรมนูญ จะบรรจุเข้าสู่วาระการประชุมภายในวันที่ 30 ส.ค.นี้ และหากมีการยื่นญัตติเพิ่มเติมก็สามารถนำมาพิจารณาร่วมกันได้ แต่จะต้องเป็นเรื่องในทำนองเดียวกัน ซึ่งฉบับที่ยื่นมาก่อนก็สามารถพิจารณาก่อนได้โดยไม่ต้องรอการยื่นฉบับอื่น แต่ยังไม่สามารถยืนยันได้ว่าจะทันสมัยประชุมนี้หรือไม่ โดยจะให้คณะกรรมการประสานงาน (วิป) ทั้ง 2 ฝ่ายคือฝ่ายค้านและรัฐบาลหารือกันก่อน
ส่วนกรณีที่พรรคเพื่อไทยยื่นญัตติขอเปิดอภิปรายทั่วไปโดยไม่ลงมติตามรัฐธรรมนูญมาตรา 152 ในเรื่องปัญหาเศรษฐกิจ สังคม และการเมืองนั้น นายชวน ระบุว่า วิปทั้ง 2 ฝ่ายก็ต้องหารือร่วมกันถึงกรอบเวลาและกำหนดวันการอภิปรายเช่นกัน